«Магнит»-м Сирием зыпещIэ
Урысейм и тыкуэнышхуэхэм ящыщ зым Сирием къыщагъэкIа хадэхэкIхэм-рэ пхъэщхьэмыщхьэхэмрэ дяпэкIэ щащэнущ. Илъэс пIалъэ зиIэ зэгурыIуэныгъэ иджыблагъэ зэращIылIащ Сириемрэ «Магнит» тыкуэнышхуэ зэпыщIахэмрэ.
Мыгъэм къриубыдэу ди къэралым кърашэфынущ хадэхэкIрэ пхъэщхьэмыщ-хьэу тонн мини 6-м щIигъу, 2018 гъэм а бжыгъэр тонн мин 80 — 90-м хуэкIуэнущ. Новороссийск кхъухь тедзапIэм мы махуэхэм къащыIэрыхьащ помидор, баклажан, шыбжий хуэдэхэу тонн 50-м нэблагъэ. Мэкъуауэгъуэм и 20-м ирихьэлIэу Сирием иджыри кърашыну поплъэ балийIэрысэ, хуэрэджэ, шэфтал иту контейнер 12, псоми зэхэту тонн 240-рэ я хьэлъагъыу.
ХадэхэкIхэмрэ пхъэщхьэмыщхьэхэмрэ Сирием кърашыным теухуауэ псалъэмакъыр иджыри нэгъабэ кърахьэжьауэ щытащ. ЗэрытращIыхьамкIэ, ахэр и пIэ иувэн хуеящ Тыркум кърашыну хуит ямыщIа хадэхэкIхэмрэ пхъэщхьэмыщхьэхэмрэ. АрщхьэкIэ, мурадыр къызэпыуда хъуащ Сирием къыщагъэкIхэр зралъхьэн зэрамыIэм къыхэкIыу.
Егоршевэ Нинэ.
«ТАСС» хъыбарегъащIэ IэнатIэ
